Τραχανάς με κοπανιστή
Η πικάντικη κοπανιστή είναι ό,τι πρέπει για να γίνει η σούπα μας ακόμα πιο «θερμαντική».
2 κουτ. σούπας ελαιόλαδο, 1 κρεμμύδι ξερό, κομμένο σε ψιλά καρέ, 1 - 2 σκελίδες σκόρδου (ή όσο σκόρδο θέλουμε), 450 ml χυμός ντομάτας, 800 ml νερό, 1/2 κουτ. σούπας κοφτή ζάχαρη, 1 φλιτζ. τσαγιού τραχανάς ξινός
Για να ετοιμάσουμε τον τραχανά με κοπανιστή σε μια κατσαρόλα ζεσταίνουμε το ελαιόλαδο σε μέτρια φωτιά και σοτάρουμε το κρεμμύδι και το σκόρδο για 1 - 2 λεπτά ή μέχρι να μαλακώσουν ελαφρώς. Προσθέτουμε τον χυμό ντομάτας, το νερό και τη ζάχαρη.Όταν πάρουν βράση, ρίχνουμε λίγο-λίγο τον τραχανά, ανακατεύοντας συνεχώς.Όταν το μείγμα αρχίσει να βράζει πάλι, χαμηλώνουμε τη φωτιά και σιγοβράζουμε μέχρι να χυλώσει η σούπα, ανακατεύοντας κάθε τόσο.Τέλος, προσθέτουμε 2 κουταλιές κοπανιστή Μυκόνου ή Τήνου, ανακατεύουμε και σερβίρουμε αμέσως με ψωμί.
Ντομάτα,Τραχανάς